cyanic-selkie/wikianc huggingface dataset:
Royal Canadian Mounted Police
Royal Canadian Mounted Police (RCMP; engelsk) eller Gendarmerie royale du Canada (GRC; fransk), i daglegtale kalla «mounties», er ein kanadisk nasjonal politietat av ridande politi. Etaten har ansvar for føderale og nasjonale politioppgåver, og tilbyr regionale og lokale polititenester gjennom kontrakt til provinsane og kommunane i Canada.
Historie
RCMP har bakgrunn i North West Mounted Police, som blei skipa i 1873 som eit «mellombels» eksperiment i politimynde i distrikta. Det fanst ikkje noka større politistyrke i Canada då dei første busetjingane blei grunnlagde. Då den kanadiske konføderasjonen blei skipa i 1867, var det nokre få heiltidstilsette konstablar i dei største byane, som Montreal og Toronto, og den vesle «Dominion Police Force» handheva dei konføderale lovane. Småbyane og landdistrikta hadde ikkje noko politi. Lova blei handheva av konstablar eller soldatar som var mellombels utnemnde av domstolane. I 1870, då Canada kjøpte landet nord for den amerikanske grensa mellom Great Lakes og Rocky Mountains, bestemte den kanadiske regjeringa at det var nødvendig med eit politiorgan. Eit enormt område som var sparsamt folkesett med pelshandlarar, fangstfolk og pelsjegerar ville vera heilt ope for nybygging. Utan fast styring kunne den plutselege straumen av nybyggarar inn på dei tradisjonelle områda til urfolk føra til konflikt og vald. Slik vald kunne føra til tap av menneskeliv, og dessutan hadde ikkje Canada råd til nokon omfattande krig med urfolk som kunne utarme landet fullstendig. Den kanadiske regjeringa ønskte ein betre måte å handtera nybyggarane på og sikra at urfolk fekk ei rettferdig behandling. Ein vedtok å skipa ein paramilitær politistyrke for å halda på orden i områda i vest som var folkesette av nybyggarar. Denne styrken blei grunnlagd i 1873 og kalla Det nordvestre ridande politiet (NWMP). Meininga var å oppløysa henne når området var ferdig folkesett på ein fredeleg måte. Styrken rekrutterte i byrjinga 150 mann, men snart hadde talet auka til 300. NWMP dekte området sitt til hest og bar dei berømte raude uniformsjakkene sine. I løpet av dei neste åra etablerte NWMP ein nær kontakt med urfolka og førebudde dei på traktatforhandlingar. Dei opptredde også som mellommenn i konfliktar med nybyggarane.
Styrken blei auka til 500 i 1883 og fekk større ansvar som også innebar å sørga for fred under bygginga av den kanadiske stillehavsjernbanen (Canadian Pacific Railway). Etter eit metis-opprør i 1885, leia av Louis Riel, blei styrken auka til 1000 mann. Eit veldig gullrush i Yukon ved hundreårsskiftet forsterka moglegheita for valdsamheit då ei mengd gullgravarar samla seg i området. Nærværet av NWMP sørgde for at gullrushet gjekk føre seg i ordna former. Då gullrushet var over, retta NWMP merksemda mot Aust- og Vest-Arktis, der styrken opna underavdelingar for å dempa påstått misbruk av urbefolkninga og trugsmål frå europeiske land mot kanadisk suverenitet. No var NWMP stilltiande blitt akseptert som ein fast institusjon. I 1904 føya kong Edvard VII «kongeleg» til namnet til styrken som ei anerkjenning av det han hadde utretta.
I 1920 blei Royal Canadian Mounted Police danna gjennom ei samanslåing av Royal North-West Mounted Police og Dominion Police, som hadde hatt ansvar for føderal lovhandheving, etterretning og tryggleik kring parlamentet. Styrken blei no offisielt utvida til å vera ein nasjonal politistyrke. Same året blei hovudkvarteret flytta frå Regina i Saskatchewan til hovudstaden i Canada, Ottawa.
ISelect
iSelect (eller iSelectBowie) er eit samlealbum av den engelske musikaren David Bowie som først kom ut 29. juni 2008 i Storbritannia og Irland. Albumet kom ut i USA på Astralwerks Records.
Plata er ei samling av dei personlege favorittar sett saman av Bowie sjølv og gjeven bort som ei eksklusiv gratis gåve med utgåva av den britiske avisa The Mail on Sunday som kom 29. juni 2008.
Det er den einaste utgjevinga av songen «Some Are», som ikkje hadde vore tilgjengeleg sidan 1991-utgåva av Bowie-albumet Low frå 1977 vart sletta i midten av 1990-åra. Denne utgåva hadde med «Some Are» som eit bonusspor. Han inneheldt òg ein medley av «Sweet Thing», «Candidate» og reprisen av «Sweet Thing» som eit enkelt spor, i staden for tre ulike spor slik han var på CD-utgåver av Diamond Dogs.
Det inneheld òg ein teaser som kombinerte «Intro»-sporet og «Hang On to Yourself» frå Live Santa Monica '72, ei offisiell utgjeving av piratkopiplata Santa Monica '72.
Kommersiell utgjeving
Virgin/EMI gav ut plata i USA og Canada den 14. oktober 2008. Han er identisk til utgåva som kom med The Mail on Sunday bortsett frå at han kom i eit vanleg CD-omslag og heftet inneheld kommentarar om kvar song slik det stod skrive i avisa. Han er òg kom ut digitalt.
Ei avgrensa utgåve kom ut på raud vinyl i mars 2015 for å feire opninga av utstillinga David Bowie Is i Philharmonie de Paris i Frankrike.
Innhald
Alle songane skrivne av David Bowie, utanom der andre er nemnde.
Magnetokalorisk effekt
Magnetokalorisk effekt er eit temperaturfall som oppstår når eit paramagnetisk stoff blir avmagnetisert adiabatisk, det vil sei utan tilføring av varme. Effekten kjem av at det blir strålt ut energi når stoffet vert magnetiserast, idet atoma innstiller seg i sin lågaste energitilstand i magnetfeltet. Når magnetfeltet blir oppheva, er atoma ikkje lengjer bundne til ein avgjort retning. Den termiske energien deira fordeler seg på fleire fridomsgrader, og sidan det er energi per fridomsgrad som avgjer temperaturen, vil denne falle. Effekten aukar ved minkande temperatur, og blir brukt for avkjøling nær det absolutte nullpunktet.
Chadegan fylke
Chadegan fylke (persisk شهرستان چادگان) er eit fylke i Isfahan-provinsen i Iran. Det administrative senteret i fylket er Chadegan. I folketeljinga i 2006 var innbyggjartalet i fylket 33 684. Fylket er delt inn i to distrikt: Sentral-distriktet og Chenarud-distriktet. Fylket har to byar: Chadegan og Rozveh.
Sake
Sake blir brygga av dampa ris som er tilsett muggsoppen Aspergillus oryzae. Soppen spaltar stivelsen i risen til gjærbart sukker. Ein særskild type gjær står for gjæringa, og drikken kan få opptil 19 volumprosent alkohol. Ein drikk typisk sake arma opp til rundt 35 grader i små porselenskoppar kalla sakazuki.
Johan Samuelsen
Johan Samuelsen var ein norsk skomakar, fagforeinigsleiar og politikar for Det norske Arbeidarparti og Norges Socialdemokratiske Arbeiderparti.
Samuelsen var fødd og oppvoksen på garden Mula i dåverande Naustdal, i dag i Førde, som far hans åtte og dreiv. 15 år gammal reiste han til Bergen og var skomakarsvein i tre år. Han arbeidde som skomakar til 1918, sidan var han sekretær ved det lolale LO-kontoret. Frå 1920 til han døydde var han tilsett ved folkeregisteret i Bergen.
Etter å ha vorte fagforeingsmedlem i 1903 var han aktiv i fyrste rekke frå 1905. Perioden 1905-09 var han formann for foreininga til skotøyarbeidarane og deltok såleis på fleire landsmøte. Han var formann for Bergen Arbeidarparti 1911-13 og medlem av bystyret i Bergen 1910-19, 1922-25 og 1928-37.
Han var medlem av fleire statlege utval, så som luksusskattkommisjonen av 1917, arbeidarkommisjonen av 1918 og lønskommisjonen av 1919.
Gangspel
Gangspel eller forhalingsvinsj er ein roterande vertikal trommel - noko smalare over midten enn ved endane - som blir bruka til å heva eller flytta tunge gjenstandar, særleg i samband med sjøfart. Det fungerer ved at ein legg løkker av tau, kablar, kjetting eller trosser over trommelen som blir låst av i seg sjølv. Gangspel blir nytta til overføring av sterke horisontale drag i trosser ved forhaling. Ved nokre høve kan ein også løfta anker med gangspel.
På handdrivne gangspel stikk ein lange, lause spakar inn i hol i toppen av speltrommelen, og ein eller fleire personar er på kvar spak.
Sofonisba Anguissola
Sofonisba Anguissola var ein italiensk portrettmålar frå Cremona. Ho var den mest etterspurde kvinnelege målaren i samtida. I portretta sine med dempa fargeskala var ho særleg påverka av Correggio.
Liv og gjerning
Sofonisba Anguissola var dotter til adelsmannen Amilcare Anguissola. Borna hans fekk namn henta frå antikken og vart oppfostra i samsvar med humanistiske renessanse-ideal. Både Sofonisba og systera Elena studerte hos målarane Bernardino Campi og Bernardino Gatti i Cremona. Sofonisba skal sjølv ha undervist den yngre systera Lucia, også ho kjend som ein gåverik målar.
The Frank Zappa AAAFNRAAAAAM Birthday Bundle 2011
The Frank Zappa AAAFNRAAAAAM Birthday Bundle 2011 er eit samlealbum gjeven ut som digital nedlasting via Zappa Family Trust i høve 71-årsdagen til Frank Zappa, den 21. desember 2011. Det består både av innspelignra av Zappa sjølv, i tillegg til coverversjonar av songane hans.
Det første sporet, «Wowie Zowie», har ny vokal sungen av barnebarnet til Zappa, Mathilda, over det originale instrumentale sporet for songen frå Freak Out!. Ho har gebursdag same dag som bestefaren og i 2011 var ho sju år gammal.
Sofonisba Anguissola
Liv og gjerning
Jamnast laga Anguissola portrett av enkeltpersonar eller familiar, men seinare i livet måla ho også religiøse tema. Mange av dei religiøse bileta har gått tapt. Etter ein augesjukdom vart ho svært nærsynt, og tillegg plaga med revmatisme. Då synet svikta, var Anguissola ein rik mesen for målarkunst. Ho døydde i Palermo, i kring 93 år gammal. Livsverket hennar hadde ein varande innverknad for dei etterfylgjande generasjonane av målarar. Hennar store suksess opna vegen for fleire kvinner til å gjere levebrød av si målargjerning.
Fylkesveg 7046
Fylkesveg 7046 går mellom Flått og Hognes i Høylandet kommune. Vegen er 5,0 km lang.
Sofonisba Anguissola
Liv og gjerning
Anguissola var ein av dei fyrste kvinnelege målarane med internasjonalt ry.
Fylkesveg 7046
Før Trøndelag fylke vart oppretta 1. januar 2018 var vegen kjennetegna som Fylkesveg 415 i Nord-Trøndelag.
Aksel Irgens
Aksel Irgens var ein norsk forretningsmann og stortingsrepresentant frå Bergen. Ole Irgens var far hans.
Irgens gjekk på Tanks skole i heimbyen og tok i 1880 eksamen frå Hambro handelsskole. Han arbeidde fyrst på kontoret til farbroren H. Irgens i Bergen. Saman med sin fetter Ole Irgens tok han i 1899 over forretninga, som dreiv med handel og skipsreiarlag, under firmanamnet O. & A. Irgens.
Aksel Irgens var medlem av formannskapet i Bergen bystyre 1902-07. Perioden 1910-12 representerte han partiet Høgre og einmannskrinsen Nygaard på Stortinget. På tinget var han medlem av Lagtinget og sekretær i jarnbanekomiteen. Då aksjelova var oppe til drøfting i 1910 var han med i den utvida justiskomiteen.
Klokkespel
Klokkespel er musikkinstrument som vert rekna som perkusjonsinstrument (slagverk), og som gjev lyd som små eller store klokker eller bjøller med ulike tonar. Som orkesterinstrument er klokkespelet laga av stavar eller røyr av metall med ulik lengd, som alt etter lengda på stavane eller røyra gjev djupe eller ljose tonar når dei vert slegne på med køller dekte av filt eller laga av gummi. Det diatoniske klokkespelet samsvarar vanlegvis med pianoets toneregister frå tonen C1.
Dei store klokkespela i kyrkjetårn, rådhustårn og andre byggverk, som skal kunne høyrast over store avstandar i byar og andre stadar, er samansette av store og små opphengde klokker med same fasong som kyrkjeklokker. Slike klokkespel, som på andre språk (til dømes på tysk og fransk) gjerne vert kalla carillon, vert spela på ved at eit mekanisk eller elektromekanisk system slår på kvar av klokkene i samsvar med impulsar frå ein maskin, eller frå eit klaviatur. Klaviatura kan liknast med det som er på eit orgel eller piano, og vert spela på av ein organist.
Wooler
Wooler  er ein liten by i grevskapet Northumberland i England. Han har kring 2000 innbyggjarar. Han ligg i utkanten av Northumberland nasjonalpark ved Cheviot Hills i eit populært turområde.
Byen ligg i nærleiken av Morpeth og Coldstream i Scottish Border.
Thomas Lobben
Thomas Lobben er ein norsk tidlegare skihoppar. Han vart noregsmeister i stor bakke i 2007. Lobben tevla for IL Moingen.
Lobben har delteke i internasjonale renn sidan vinteren 2000, for det meste i kontinentalcupen. Sesongen 2004/05 vart han samanlagt nummer fire i kontinentalcupen. Den 14. oktober 2007 overraska Lobben stort ved å vinne den utsette noregsmeisterskapen i stor bakke. Rennet vart avvikla i Lysgårdsbakken på Lillehammer, sju månader etter tillyst tid. For to lange hopp fekk han til saman 286,2 poeng. Dermed vann han tevlinga med ein margin på 0,4 poeng til toaren, favoritten Anders Jacobsen.
Askeladden - I Dovregubbens hall
Askeladden i Dovregubbens hall er ein moderne norsk eventyrfilm frå 2017. Filmen er regissert av Mikkel Brænne Sandemose der Vebjørn Enger er i hovudrolla som Oskeladden. Filmmanuset, som er skrive av Aleksander Kirkwood Brown og Espen Enger, er basert på ei rekkje ulike folkeeventyr. Filmen går føre seg i Noreg ein gong for lenge, lenge sidan. Filmen handlar om den fattige bondesonen Espen Askeladden og brørne hans som gjer seg i veg på ei farefull ferd for å redde prinsessa i kongeriket.
Handling
Espen Askeladden møter prinsessa etter ho har rømt frå kongeriket sitt, fordi kongen vil tvinge ho til å gifte seg med den danske prinsen Fredrik. Prinsessa drar vidare etter møtet med Oskeladden, og blir deretter tatt av Dovregubben. Oskeladden drar heim til familien sin. Etter at kongen finn ut at prinsessa har rømt, gir han ei befaling til folket at den som finn prinsessa og bringar henne heim, vil få både prinsessa og halve kongeriket. Sjølv drar prins Fredrik ut på tokt for å finne prinsessa.
Faren og brørne etterlet Oskeladden til å passe på garden, mens dei er ute på jakt. Ved eit uhell sett Oskeladden fyr på alt dei eig. For å byggje opp att garden bestemmer brørne seg for å prøve å finne prinsessa, ettersom det er lyst ut ein stor pengepremie. Prinsen finn ut at brørne også leitar etter prinsessa og prøver å øydeleggje for dei. Dei møter på mange hindringar, men kjem seg ut av det ved hjelp av Oskeladdens merkelege påfunn. Brørne blir splitta når Dovregubben tar Pål til fjellet sitt, kor prinsessa også oppheld seg. Oskeladden og Per drar til Dovregubben, og skal til å frigjere prinsessa, Pål og prins Fredrik. Trollet vaknar, og Oskeladden må kjempe mot han. Ved hjelp av ein liten spegel greier Oskeladden å treffe trollet med sola, og Dovregubben blir til stein. Deretter drar dei heim til kongsgarden. Der får Oskeladden ei påskjøning, og kan reise heim for å byggje opp garden sin. Seinare dukkar prinsessa opp på garden, og tar med seg Oskeladden for å leve lykkeleg i alle sine dagar.
Eventyrtrekk
Mange klassiske eventyrtrekk blir tatt i bruk. Tidleg i filmen får vi sjå Oskeladden, familien hans og heimen deira. Men vi får ikkje vite kvar dei er eller når dette er. Det er eit typisk eventyrtrekk. Det ein også ser gå igjen er det magiske talet tre. Det er tre brør, tre jenter som lurar brørne, og Oskeladden finn ting liggjande langs stien tre gonger. I filmen er det mykje magisk og overnaturlig. Oskeladden får eit kart av ei gammal kjerring. Dette kartet kan vise vegen dit du vil, så lenge du spør det pent. Jentene i filmen, som i byrjinga er søte og pene viser seg å vere overnaturlege skapningar, altså huldra. Trollet er også ein overnaturleg skapning og ein typisk karakter i eventyr.
Verdiar
Karakterane i filmen har alle ulike verdiar, til dømes så er verdiane til Espen Oskeladden mot og nysgjerrigheit. Oskeladden var ein draumar. Dette vart sett på som negativt av faren, Per og Pål i byrjinga av filmen, men det viste seg til slutt å vere ein positiv verdi i slutten av filmen ved at det er det som gjer at dei overvinn trollet.
Prinsessa er ikkje framstilt i denne filmen som ho tradisjonelt er i eventyra. Vanlegvis er prinsessa ein hjelpelaus figur som berre vert redda, men i denne filmen så er det gjort om. Prinsessa har staheit og sjølvstendigheit. Ho vil helst ta ting i eigne hender og vil velje kven ho skal gifte seg med sjølv. Dette viser at denne filmen er eit moderne eventyr og ikkje eit tradisjonelt eventyr.
Motivlån
Filmen har lånt ei rekkje motiv som vi kjenner att frå andre eventyr og eventyrillustrasjonar. Dovregubbens hall er eit motiv frå Henrik Ibsen sitt drama Peer Gynt. Edvard Grieg sitt kjende musikkstykke med same namn blir også brukt i ei av dei mest kritiske scenene i filmen. Ein kan også sjå at filmskaparane har latt seg inspirere av Theodor Kittelsen sine illustrasjoner til Asbjørnsen og Moe si eventyrsamling. Til dømes er bildet av Soria Moria Slott (1843) og Nøkken (1892) nærmast identisk overført til ulike scener i filmen. Fleire av scenene kan også minne om scener frå filmatiseringa av Ringdrotten, mellom anna er scenene inne i Dovrefjellet påfallande like scenene frå Moria i Ringens brorskap. Ein kan sjå at fleire Oskeladden-eventyr går igjen i filmen. Gullepla i filmen er lånt frå «Jomfruen på glassberget» frå Asbjørnsen og Moe. Scena der Oskeladden ropar «jeg fant, jeg fant» kan ein kjenne att frå eventyret «Prinsessen som ingen kunne målbinde». Huldra er også ein kjend karakter frå gamle segner og eventyr, som ein møter fleire stader i filmen.
Mottakning
Filmen hadde premiere den 29. september 2017. Etter ein månads speletid hadde filmen hatt 320.000 besøkande på kino. I media fekk filmen ei litt blanda mottaking. Fleire var inne på at landskapsbilda og fotografia var eineståande. Dagsavisen melde at «gode skuespillerprestasjoner og dels pustfrarøvende landskapsbilder gir størst valuta for inngangsbilletten». VG gav filmen terningkast 3 og skreiv: «Det er neppe en film som vil overleve i tiår som en norsk klassiker». Dei skreiv også at «Bildene av norsk natur er på høyde med det gode fra utlandet, og historien er i utgangspunktet så fullstappet av antatt 'norske verdier'». Men filmen blei vanskeleg å engasjera seg i grunna at «skuespillerinnsatsene er 'sådär', som svensken sier». Dei meinte òg at Dovregubben ikkje var overtydande, at CGI-ein burde vore betre og at Dovregubben verka mindre enn «Stubbekjerringa». VG avslutta med å seie at filmen nok ville treffa kjernepublikummet med brukbar kraft denne hausten. NRK P3 gav også filmen terningkast 3. Dei grunna det med at «dårlig manus ødelegger for den store eventyrfølelsen». Dagbladet hadde mykje negativt å seie om filmen. «Den norske storfilmen skuffer: Dovregubbens hall føles som lobbyen på Hotel Cæsar» skreiv Dagbladet sin kritiker Inger Merete Hobbelstad. Ho gav filmen tergningkast 2. Ho meinte at det var store flokar i manuset der det berre blei pinleg å sjå på. I tillegg brukte dei det at Pål, som er overvektig, vart framstilt som eit matvrak, villig til å ofra livet for ein steikt gåast. Men ifølgje han som spelar hovudrolla, Vebjørn Enger, var filmen ikkje meint for kritikarane, men for massane. Dette uttalte han til VG etter opningshelga.
Fylkesveg 415 (fleirtyding)
Fylkesveg 415 finst i fleire fylke i Noreg:
Mount Amherst
Mount Amherst er eit fjell med ei høgd opp mot 2400 moh mellom Holdsworthbreen og Scottbreen, 3 nautiske mil (6 km) nord-nordaust for McNally Peak i Dronning Maudfjella. Det vart kartlagd av US Geological Survey (USGS) frå landmålingar og flyfotografi tekne av U.S. Navy, 1960-64. Geologien på toppen vart undersøkt i feltsesongen 1978-79 av ei gruppe frå US Antarctic Research Program (USARP)-Arizona State University. Det vart namngjeve av Advisory Committee on Antarctic Names (US-ACAN) etter Amherst College i Amherst i Massachusetts, som var alma mater til Michael F. Sheridan, som deltok i gruppa.
Al Maslub-distriktet
Al Maslub-distriktet er eit distrikt i Al Jawf guvernement i Jemen. I 2003 hadde distriktet eit folketal på 9 938 innbyggjarar.
Magnetomotorisk spenning
Magnetomotorisk spenning eller magnetisk potensialdifferens, tidlegare kalla magnetomotorisk kraft, mellom to punkt i eit homogent magnetfelt er lik den magnetiske feltstyrken, H, multiplisert med projeksjonen i retninga til feltet av avstanden mellom punkta. Den resulterande magnetomotoriske spenninga langs ei lukka kurve er lik den totale elektriske straumen gjennom ei flate som blir avgrensa av kurva. Når ein straum går gjennom ein spole som har mange vindingar, blir den magnetomotoriske spenninga mellom endepunkta av spolen lik produktet av straumen i kvar vinding og mengder vindingar og blir difor ofte kalla amperevindingstalet. Denne spenninga Har i SI-systemet nemninga ampere (A). I eit lukka magnetisk krinslaup er den magnetiske fluksen (induksjonsfluks) lik tilhøvet mellom den magnetomotoriske spenninga og reluktansen (magnetiske motstand) i krinslaupet.
Kjelder
Circuito magnetico
Jeangu Macrooy
Bakgrunn
Saman med tvillingbroren Xillan Macrooy danna han bandet Between Towers i 2011. Duoen sitt fyrste og einaste album, Star sin on My Radio, vart gjeve ut i 2013. Etter å ha studert ved musikkonservatoriet i Paramaribo i to år, forlét han heimlandet og flytta til Nederland i 2014 for å studere låtskriving ved ArtEZ University of Arts i Enschede.
Under ein opptreden ved skulen, møtte Macrooy musikkprodusenten Perquisite og signerte platekontrakt med plateselskapet til Perquisite i desember 2015. Debut-EP-en til Macrooy, Brave Enough, kom ut på marknaden i april 2016 og hans fyrste singel, «Gold», vart brukt av HBO i samband med ein reklamevideo for Game of Thrones. I april 2017 slapp Macrooy debutalbumet sitt, High on You.
Utgjevinga vart etterfylgd av ein klubb-turné i Nederland og med opptredenar som oppvarmingsartist for blant andre Curtis Harding, Ayọ og Trombone Shorty. Han har òg opptredd ved fleire større musikkfestivalar, blant dei North Sea Jazz Festival og Lowlands. I desember 2017 drog Macrooy tilbake til Surinam for å halda den fyrste konserten med bandet sitt i Paramaribo. Singelen «Dance With Me» vart brukt som temalåt i den nederlandske filmen Open Seas (2018).
Det andre albumet til Macrooy, Horizon, vart gjeve ut i februar 2019. Sommaren 2019 heldt han sin fyrste større turné som hovudartist i tre store tyske byar: Köln, Hamburg og Berlin. Han spelte òg under Reeperbahn Festival i Hamburg.
10. januar 2020 annonserte nederlandsk fjernsyn at Macrooy skulle representere Nederland på heimebane i Eurovision Song Contest 2020 i Rotterdam. Han skulle delta med songen «Grow», og som vertsnasjon var Nederland direktekvalifisert til finalen laurdag 16. mai. Men tevlinga vart avlyst for å hindra spreiinga av koronaviruset. I staden fekk Macrooy representere Nederland i Eurovision Song Contest 2021 med låten «Birth of a New Age».
De Wereld Draait Door
Macrooy har vore ein jamleg gjest på det nederlandske talkshowet De Wereld Draait Door. Der har han framført sin eigen musikk og hylla ei rekkje andre artistar som Stevie Wonder, George Michael og The Blue Diamonds. Han framførte òg Bob Dylan sin «The Timest They Are a-Changin'» i ei spesialsending. I 2018–2019-sesongen framførte han òg fleire songar av Paul Simon som hadde annonsert ein avskjedsturné i 2018.
29. mars 2018 deltok Macrooy i den årlege nederlandske tv-teateret The Passion, der han spelte rolla som Judas saman med Tommie Christiaan (Jesus), Brainpower (Peter), Glennis Grace (Maria) og Arjan Ederveen (Pilatus).
Pelekános
Pelekános (gresk Πελεκάνος) er ein tidlegare kommune i periferieininga Khaniá i periferien Kreta i Hellas. Pelekános inngår frå 2011 som ei kommunaleining i kommunen Kándanos-Sélino.
Magnetoresistans
Magnetoresistans er ei endring av elektrisk resistans i ein leiar eller halvleiar som blir utsett for eit magnetfelt. Magnetoresistans er ein av dei galvanomagnetiske effektane. Ein skil mellom transversal magnetoresistans, der straumen går på tvers av magnetfeltet, og longitudinal magnetoresistans, der straumen går parallelt med magnetfeltet. Magnetoresistansen kan vere positiv eller negativ. I einskilde halvleiarar (t.d. indiumantimonid) er han særs stor, og avheng dessutan sterkt av straumretninga i tilhøve til krystallaksane, noko som kan gje verdifulle opplysningar ved undersøking av strukturen til krystalla.
Jonas Bergqvist
Pär Jonas Bergqvist er ein svensk tidlegare ishockeyspelar, fødd i Hässleholm. Han er trefaldig verdsmeister med Sverige; 1987, 1991, 1998 og olympisk meister 1994 på Lillehammer.
Bergqvist var høgreveng på Leksands IF frå 1981 til 1998, bortsett frå 1989/90-sesongen i Calgary Flames og sesongen etter i Mannheimer ERC. Han la opp i 1999, etter ein siste sesong i Feldkirch i Austerrike.
Frå 1986 til 1998 var Bergqvist med om å vinne sju medaljar i verdsmeisterskap i ishockey og to olympiske ishockey-medaljar. Medaljehaustinga tok til med sølv i 1986 og gull i Austerrike i 1987. Sidan fekk han bronse under Vinter-OL 1988 før han i 1991 vart verdsmeister for andre gong, der den avgjerande kampen fann stad i Turku i Finland. I 1993 vart det finaletap for Bergqvist og Sverige i verdsmeisterskapen mot Russland. Under dei olympiske vinterleikane 1994 på Lillehammer fekk Sverige si einaste gullmedalje då Tre Kronor lukkast vinne over Canada i ein jamn finale. Seinare i OL-sesongen tok Sverige bronseplassen, medan laget året etter måtte tole finaletap mot Finland då VM 1995 fann stad på svensk is. Bergqvist henta si niande internasjonale medalje då Sverige gjekk til topps i Ishockey-VM 1998 i Sveits.
DS «Hestmanden»
DS «Hestmanden» (tidlegare: DS «Vegafjord») er eit norsk lastedampskip med passasjerkapasitet. Det vart overlevert Vesteraalens Dampskibsselskab (VDS) i 1911. Skipet var byggenummer 104 ved Laxevaags Maskin & Jernskibsbyggeri i Bergen, og vart etter overleveringa sett inn i kystgodstrafikk. Skipet kom uskadd gjennom både første og andre verdskrig, og fortsette i VDS si teneste til det vart seld til Høvding Skipsopphugging i 1955.
Minimalflate
Ei minimalflate er ei flate som tilfredsstiller visse vilkår, som ei gjeven randlinje, og har minst mogeleg flateinnhald. Såpeskumhinner gjev enkle, fysiske døme på minimalflater. Minimalflater har fleire interessante, matematiske eigenskapar, og studiet av slike flater dannar ein viktig del av variasjonsrekninga.
DS «Hestmanden»
Etter å ha lege i opplag frå 1965, vart skipet kjøpt av Norsk Veteranskibsklub i 1979. I 1982 starta restaureringsarbeidet. Arbeidet stoppa opp, men i 1995 gjorde offentlege midlar at arbeidet heldt fram. DS «Hestmanden» er det einaste attverande skipet av Nortraship-flåten. I 1996 vart det erklært verneverdig av riksantikvaren. Skipet representerer både norsk maritim historie og krigshistorie frå fyrste halvdel av det førre hundreåret. Miljøvern- og Kultur- og kyrkjedepartementet har til saman løyvd 68 millionar kroner til antikvarisk restaurering av DS «Hestmanden» for perioden 1995–2008. Skipet vart i september 2011 sjøsett etter å ha vorte restaurert ved Bredalsholmen Dokk og Fartøyvernsenter i Kristiansand.
VDS hadde som tradisjon å kalle skipa sine opp etter geografiske namn frå Nord-Noreg. Hestmannen er ein fjellformasjon på Hestmannøy i Nordland fylke.
Vesteraalens Dampskibsselskab
DS «Hestmanden» vart bygd på bestilling frå Vesteraalens Dampskibsselskab og overlevert 23. september 1911. Byggetida var om lag eitt år. Skipet blei sett inn i kystgodsruta mellom Bergen og Tromsø. Mellom 1915 og 1917 gjekk det i Nordsjøfart med kol mellom England og Frankrike. Under første verdskrigen var «Hestmanden» utleigd til britiske styresmakter, og gjekk med britisk mannskap i britiske farvatn. «Hestmanden» gjekk og i konvoifart, mellom anna mellom Frankrike og Arkhangelsk i Russland. Frå 1924 og fram til krigsutbrotet i 1940 segla skipet i kystgodsruta mellom Oslo og Kirkenes, med ein og annan tur til Petsamo i Finland.
Under det tyske angrepet på Noreg 9. april 1940, var DS «Hestmanden» på nordgåande i kystgodsruta. Skipet vart etter kort tid rekvirert av den norske marine for å transportere forsyningar og mannskap nord for frontlinja i Nord-Norge. Etter ein månad tid vart skipet frigitt, og var på Svalbard for å laste kol då det vart klart at den norske regjeringa ville kapitulere. DS «Hestmanden» vart, saman med andre handelsskip som ikkje var i tysk-kontrollert farvatn, beordra til Storbritannia. Skipet vart saman med Det Bergenske Dampskibsselskabs DS «Nova» eskortert til Færøyane, og så, via Orknøyene, til Clyde i Skottland. Dit kom det 4. juli 1940. Resten av krigen var «Hestmanden» under Nortraships kontroll, og gjekk stort sett i konvoiar i britisk farvatn. I juni 1945 var «Hestmanden» det første norske skipet som gjekk frå Oslo til Finnmark med forsyningar til attreisinga.
Høvding Skibsopphugging
I 1955 kjøpte Høvding Skipsopphugging i Sandnessjøen skipet og døypte det om til «Vegafjord». Høvding Skipsopphugging hadde kjøpt rettane til tyske skipsvrak og skipslastar langs norskekysten. «Vegafjord» deltok mellom anna i hevinga av den tyske ubåten U-843, som vart eit lønsamt oppdrag for bergingsselskapet. Skipet deltok også i oppryddingsarbeidet etter krigen, og frakta mykje skrapmetall ut av landet. DS «Vegafjord» var i drift fram til 1965. Då vart ho lagt i opplag. Høvding Skipsopphugging var klar over den historiske verdien til skipet. Dei tok  kontakt med Norsk Sjøfartsmuseum for å diskutere bevaring, men verneforslaget fekk ikkje støtte. Skipet vart liggande i opplag i nærleiken av Sandnessjøen.
Veteranskip
I 2002 var skroget ferdig restaurert, og arbeidet vart konsentrert om maskinrom, dekk og overbygg. I 2007 vart det museale ansvaret overtatt av Vest-Agder-muséet. Restaureringsarbeidet har vist seg å varte dyrare og meir tidkrevjande enn ein rekna med. I slutten av 2008 stoppa arbeidet opp i påvente av revidert nasjonalbudsjett for 2009. Dette vart lagt fram 16. mai 2009, men inneheld ikkje løyvingar til å fortsette restaureringsarbeidet. I slutten av 2009 blei tre verne-alternativ vurdert: seglande skip, fast oppankra ved kai, eller sett på land i eige vernebygg.
23. september 2011 blei «Hestmanden» sjøsett etter å blitt ferdig restaurert ved Bredalsholmen Dokk og Fartøyvernsenter. Skipet er måla i grå kamuflasjefarge. Det skal ligge forankra som museumsskip framfor Kilden teater- og konserthus i Kristiansand. 22. november 2011 blei skipet døypt på nytt av gudmor Kathrine Høvding, i nærvær av H.M. Kong Harald og 240 krigsseglarar frå andre verdskrigen.
Skipet
DS «Hestmanden» er bygd som bakladar - det vil sei at overbygg og maskinrom er plassert akter. Skroget er bygd av klinka stålplater, og dekket er av tre. Lengde mellom stamnane er 185 fot. Ved levering var tonnasjen 979 bruttoregistertonn, og lasteevna var 1 260 dødvekttonn. Hovudmaskinen var ein Laxevaag trippel ekspansjon dampmaskin som vart oppgitt å yte 550 ihk (indikerte hestekrefter). Kjelen var ein kolfyrd skottekjele med tre fyrgangar. DS «Hestmanden» hadde passasjerkapasitet på 100.
På 1920-talet fekk skipet påbygd toppbru, og seinare også innebygde bruvengar. I 1930-årene blei lastebommene oppgradert med mellom anna ein tungløftbom som åleine kunne løfte 10 tonn. Dette gjorde at skipet kunne losse og laste tyngre kolli i hamner med liten krankapasitet. I 1946 - 1947 blei «Hestmanden» oppgradert og modernisert ved Akers Mekaniske Verksted i Oslo. Kjelen blei konvertert frå kolfyring til oljefyring, noko som gjorde at mannskapslugarane framme kunne flyttast akter, der kolbaksane tidlegare hadde vore. Brua blei innreidd til kapteinslugar, salong og to passasjerlugarar. Nytt styrhus blei bygd oppå. Skipet blei no målt til 755 bruttoregistertonn med tonnasjeluke.
Manki på Papua Ny-Guinea
Manki er ein landsby som ligg ved den øvre delen av Watut-elva i Morobe-provinsen på Papua Ny-Guinea. Den tradisjonelle folkegruppa her er mankiar, som er rekna som ein del av angafolk (også kalla kukukukufolk).
Fylkesveg 7048
Fylkesveg 7048 går mellom Kongsmo og Aune i Høylandet kommune. Vegen er 2,3 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 417 i Nord-Trøndelag.
Thorbjørn Kultorp
Thorbjørn Kultorp var ein norsk politikar frå Skjeberg i Østfold som var aktiv for Arbeidarpartiet.
Kultorp var son til ein «carbidarbeider» på Hafslund karbidfabrikk. Sjølv gjekk han tidleg inn i organisasjonslivet og engasjerte seg politisk. Frå 1959 til 1971 var medlem av kommunestyret i Skjeberg, der han var varaordførar i den siste fireårsperioden.
Ved stortingsvalet 1969 kom Kultorp inn på Stortinget for Østfold og Arbeidarpartiet. Her fekk han sete i Kyrkje- og undervisningskomitéen, ein komité har var verande i, så lenge han hadde stortingsplass. Etter tre periodar på Tinget gjekk han ut i 1981.
Frederik Stang
Frederik Stang var ein advokat, universitetslektor, embetsmann og politikar. Han var Noregs fyrste regjeringssjef med tittelen statsminister. Han var far til Emil Stang d.e. og farfar til Fredrik Stang d.y.
Kertsjbrua
Kertsjbrua (russisk Керченский мост, kertsjenskij most, eller Крымский мост, krímskij most) er eit stort russisk projekt om å byggja brusamband frå Krasnodar kraj i Russland via Tamanhalvøya og Tuzlaøya til Krimhalvøya over Kertsjsundet. Bygginga av brua starta i mai 2015. Ho vart innvigd for biltrafikk 15. mai 2018 og skal takast i bruk for fullt med jernbanetrafikk i 2019. Brua har eit halvbogespenn på 35 meter slik at skipstrafikk gjennom Kertsjsundet ikkje vert hindra. Sambandet over Kertsjsundet skal vere ein del av Europaveg E97.
Frederik Stang
Liv og gjerning
Stang var fødd i Stokke i Vestfold. Faren var prokurator, seinare sorenskrivar, så sonen voks opp i Stavanger. Han byrja på jusstudiet som 16 åring og tok eksamen 20-år gammal. 22 år gammal vart han tilsett å førelese jus ved Universitet i Oslo. I 1833 gav han ut eit verk om norsk konstitusjonell rett; Systematisk Fremstilling af Kongeriget Norges constitutionelle eller grundlovbestemte Ret.
Stang starta privat advokatpraksis i 1834 og framstod som ein framifrå skrankeadvokat, særleg i Høgsterett.
I 1836 vart Stang sjef for det ganske nyoppretta Indredepartementet. Han vart i denne posisjonen til 1856, ei tenestetid sterkt prega av ein vedvarande innsats for å bygge ut den norske infrastrukturen. I tillegg til å forbetre vegnettet, hamner, kanalar og fyrtårn, tok han del i arbeidet for at Noregs og Skandinavias fyrste jarnbane vart bygt, Hovedbanen mellom Christiania og Eidsvoll. Han søkte også å heve produksjonen i jordbruket i Noreg gjennom å opprette høgskuleutdanning i jordbruk, utnemnde omreisande agronomar, og oppmuntra til betre avl av norske husdyr.
Inntil 1873 styrte kongen Norge gjennom to regjeringar, ei i Stockholm og ei i Christiania leia av ein statthaldar. Etter at stillinga som statthaldar hadde stått tom ei lang periode, vart stillinga som statsminister oppretta i 1873 og Frederik Stang vart utnemnd.
Stang makta ikkje å forsone motstridande politiske krefter, og hans støttespelarar i Stortinget kom oftast i mindretal i Stortinget i hans styringstid. Stortinget halverte pensjonen hans i 1881. Borgarar i Christiania samla då inn pengar for å dekke den tapte halvpart, Stang donerte beløpet til eit fond til å fremje studiet av jus.
Frederik Stang vert rekna som stiftar av Norges Røde Kors, 22. september 1865.
Ideologi
Stang utforma sitt politiske grunnsyn på 1830-talet. Det bar i seg tankar som kvilte særleg tre element, hevdar Rune Slagstad :
Det første var det rettstatlege. Her la han grunnlovsfedrane sin bruk av maktfordelingsprinsippet til grunn: Samfunnsmakta skulle balansere i spennet mellom det lovgjevande, det utøvande og det dømmande. Lovene skulle styre, ikkje personane.
Det andre elementet var det demokratiske. Utøvinga av makt skulle vere forankra i folket. Av dette kom at Stang etter kvart kjempa for at statsrådane skulle få tilgang til stortinget sin talarstol. Stang vart og talsmann for at pressa skulle verte organ for offentleg meiningsbryting. Her stilte han seg på sida til dei som kjempa for retten til frie ytringar, og mot kongen sitt ynskje om å kontrollere offentlegheita.
Piece of Mind
Piece of Mind er det fjerde studioalbumet til det engelske heavy metal-bandet Iron Maiden, opphavleg gjeve ut i 1983 på EMI og så på Capitol i Canada og USA, der det seinare kom ut på Sanctuary/Columbia Records. Det var det første albumet med trommeslagaren Nicko McBrain, som nyleg hadde slutta i det Paris-baserte bandet Trust og som har vore trommeslagaren i Iron Maiden sidan den gongen.
Piece of Mind var kritikarrost og selde godt, og nådde tredjeplassen på UK Albums Chart. Det selde til platinaplate i Storbritannia og Nord-Amerika.
Bakgrunn
I desember 1982 slutta trommeslagaren Clive Burr i bandet på grunn av personlege problem og vart erstatta av Nicko McBrain, som tidlegare hadde spelt i det franske bandet Trust, i tillegg til Pat Travers og Streetwalkers. Kort tid etter reiste bandet til Jersey for å skrive songar, og tok over hotellet Le Chalet (det var utafor høgsesongen) og øvde i restauranten der. I februar reiste bandet for første gongen til Bahamas for å spele inn albumet i Compass Point Studios i Nassau. Innspelinga var ferdig i mars, og albumet vart etterpå miksa i Electric Lady Studios i New York City.
Dette var det første av fem Iron Maiden-album som ikkje var kalla opp etter ein song på albumet (sjølv om teksten i songen «Still Life» inneheld linja «peace of mind»). Opphavleg var arbeidstittelen Food for Thought, då bandet valde at Eddie skulle vere lobotomert på plateomslaget, før bandet kom opp med tittelen Piece of Mind på ein pub på Jersey under låtskrivinga.
I nedre hjørnet på baksida av plateomslaget står det: «No synthesizerar or ulterior motives» (Ingen synthesizerar eller skjulte motiv).
Komposisjon
Tekstane på albumet reflekterer stort sett dei litterære interessene til bandet, som «To Tame a Land», inspirert av science fiction-romanen til Frank Herbert frå 1965 Dune; «Sun and Steel» basert på Yukio Mishima-essayet om samuraien Miyamoto Musashi; «Still Life», inspirert av Ramsey Campbell-novella «The Inhabitant of the Lake» frå 1964, og «The Trooper», inspirert av Alfred, Lord Tennyson-diktet The Charge of the Light Brigade (1854). Fleire songar er òg inspirerte av filmar, som «Where Eagles Dare», som er basert på Brian G. Hutton-filmen med same namn, med manus av Alistair MacLean, og «Quest for Fire», som var basert på filmen av Jean-Jacques Annaud frå 1981. I tillegg inneheld «Revelations», skriven av Dickinson, linjer frå G.K. Chesterton-hymnen O God of Earth and Altar, medan resten av songen er inspirert av Aleister Crowley. Meir eksotiske inspirasjonskjelder er gresk mytologi i «Flight of Icarus». «To Tame a Land» skulle opphavleg heite «Dune» etter romanen. Men då dei bad om løyve til å få bruke namnet, fekk bandet eit svar attende om at «Frank Herbert likar ikkje rockeband, særleg ikkje heavy rock-band, og særleg ikkje band som Iron Maiden» og måtte endre namn.
Løynd melding
I byrjinga av det sjette sporet, «Still Life», tok bandet med ei løynd melding, som ein berre kunne forstå om ein spelte songen baklengs. Dette var ein spøk som var meint for kritikarane som skulda Iron Maiden for å vere satanistar. Baklengsmeldingar vart lesne av McBrain som etterlikna skodespelaren John Bird si tolking av Idi Amin, og bestod av «What ho said the t'ing with the three 'bonce', do not meddle with things you don't understand...», etterfølgd av ein rap. Uttrykket er henta frå det satiriske albumet The Collected Broadcasts of Idi Amin (1975) av Bird og Alan Coren.
McBrain sa «Me var så lei av å bli skulda for å vere djeveldyrkarar og alt dette tøvet frå dei jævla idiotane i Statane, og me tenkte 'Ok, så du vil bli gjort narr av? Me skal vise dykk!' Og ein av gutane tok opp Idi Amin-parodien min som eg brukte å ta etter eit par drinkar. Eg hugsar det enda med orda 'Don't meddle wid t'ings yo don't understand.' Me tenkte at om folk vil vere så tøvete om slike ting, så skal me verkeleg gje dei noko å vere tøvete av.»
Mottaking
Piece of Mind kom ut 28. mai 1983 og nådde tredjeplassen på UK Albums Chart. Før albumet kom ut, kom singelen «Flight of Icarus» den 28. april og den påfølgjande turneen, World Piece-turneen, starta i Hull City Hall den 2. mai. Turneen enda 18. desember etter 139 konsertar i alt, inkludert ein fjernsynssendt konsert frå Westfalenhalle i Dortmund.
I Nord-Amerika oppnådde albumet den høgaste plasseringa bandet hadde hatt til då med ein 14. plass på Billboard 200. I juli hadde Piece of Mind seld til gullplate i USA, og i 1986 til platinaplate.. I 1995 hadde albumet selt til platinaplate òg i Storbritannia.
Meldingane for Piece of Mind var stort sett positive. I 1983 publiserte magasinet Kerrang! ei undersøking om dei beste metal-albuma til då, og Piece of Mind vart rangert som det beste, med The Number of the Beast på andreplassen. Etter utgjevinga har albumet fortsett å få gode meldingar, og Sputnikmusic skreiv at «det er lett eit album som bør høyre heime i platesamlinga di», men hevda likevel at «album som Powerslave [1984], Somewhere in Time [1986] og Brave New World [2000] er betre», medan AllMusic skildra det som «essensielt for alle som sjølv berre har ei grunnleggjande interesse i heavy metal», men «den andre halvdelen er ikkje like bra som den første». Albumet vart rangert på 21. plassen på lista til IGN over dei 25 beste metal-albuma i 2007.
Medverkande
Henta frå plateomslaget.
Andre versjonar
I 2010 gav Maiden uniteD ut ei heilakustisk tolking av albumet, kalla Mind the Acoustic Pieces.
Paleokhóra
Paleokhóra (gresk Παλαιοχώρα) er ein landsby i periferieininga Khaniá i periferien Kreta i Hellas og hovudsete i kommunen Kándanos-Sélino.
Piece of Mind
Andre versjonar
To songar vart spelte på hyllestalbumet Maiden Heaven: A Tribute to Iron Maiden frå 2008: «The Trooper» av Coheed and Cambria og «To Tame a Land» av Dream Theater. Sistnemnde kom òg ut på ei spesialutgåve av Dream Theater-albumet Black Clouds & Silver Linings i 2009.
«The Trooper» har blitt spelt av det finske doom/death metal-bandet Sentenced på EPen The Trooper frå 1994, det amerikanske heavy metal-bandet Iced Earth på turneutgåva av albumet Dystopia frå 2011, death metal-bandet Vital Remains i 1998 på hyllestalbumet A Call to Irons, det kristne hardrockbandet Stryper på albumet The Covering i 2011, og det svenske lounge-bandet Hellsongs på Hymns in the Key of 666 frå 2008.
«Where Eagles Dare» har blitt spelt av Fozzy på det andre albumet deira, Happenstance, i 2002. Fozzy har òg spelt «The Prisoner» (frå The Number of the Beast) på debutalbumet Fozzy. Songen er òg blitt spelt av det færøyske viking metal-bandet Týr på albumet Valkyrja i 2013, og Deliverance i 2013 på albumet Hear What I Say!.
«Die with Your Boots On» har blitt spelt av Sonata Arctica.
Mikhail Leonidovitsj Gromov
I geometrisk gruppeteori har han undersøkt grupper av polynomial vekstordning og innførte omgrepet hyperbolske grupper. I den symplektiske topologien innførte han dei pseudoholomorfe kurvane. Hans h-prinsipp (h for homotopi) for differensialrelasjonet er viktig i teori for partielle differensiallikningar (og vidareførte her eldre ansatsar, blant andre utvikla av John Nash).
Gromov studerte til doktorgraden (1973) i Leningrad under V. A. Rokhlin. Han er no permanent medlem av IHÉS, og Jay Gould-professor i matematikk ved New York University.
Han har motteke ei lang rekkje utmerkingar for virket sitt: 1971 Moskvas matematiske selskaps pris, 1981 Oswald-Veblen-prisen, 1984 Elie-Cartan-prisen, 1993 Wolfprisen, 1997 Leroy P. Steele-prisen, 1997 Lobatsjevski-medaljen, 1999 Balzanprisen, 2002 Kyotoprisen, 2004 Nemmersprisen, og 2005 Bolyaimedaljen. Den siste prisen han mottok, var Abelprisen (2009).
Kirkuk guvernement
Kirkuk guvernement (kurdisk پارێزگای کەرکووک, Parêzgay Kerkûk, arabisk محافظة كركوك, Muḥāfaẓat Karkūk, gammalsyrisk ܟܪܟ ܣܠܘܟ, Karḵ Sloḵ) er eit guvernement i Nord-Irak. Guvernementet har eit areal på 9 679 km². I 2017 vart det estimert at folketalet var over 1,2 millionar innbyggjarar. Provinshovudstaden er byen Kirkuk. Det er delt inn i fire distrikt.
Wootton Bassett
Byen fekk status som kongeleg verna by i mars 2011 av dronning Elizabeth II, og fekk då «Royal» først i namnet sitt.
Kirkuk guvernement
Frå 1976 til 2006 vart det kalla At-Ta'mim guvernement, som tyder 'Nasjonalisering' og syner til dei statseigde olje- og naturgassreservane i regionen. Før 1976 hadde det heitt Kirkuk guvernement.
Wootton Bassett
Wootton Bassett ligg nær RAF Lyneham, ein tidlegar base for det britiske luftvåpenet. Frå april 2007 til basen stengde ved utgangen av 2012 blei ei mengd falne frå Irak og Afghanistan ført gjennom byen i seremonielle opptog.
Al Matammah-distriktet
Al Matammah-distriktet er eit distrikt i Al Jawf guvernement i Jemen. I 2003 hadde distriktet eit folketal på 28 935 innbyggjarar.
Fylkesveg 417 (fleirtyding)
Fylkesveg 417 finst i fleire fylke i Noreg:
Magnetostatikk
Magnetostatikk er læra om magnetiske felt i system med stasjonære straumar (ikkje endrar seg med tida) og om krefter mellom magnetar som er i ro. Det er den magnetiske analogien til elektrostatikk, der ladningar er stasjonære. Magnetiseringa treng ikkje å vere statisk.
Magnetostatikk er til og med ei god tilnærming når straumane ikkje er statatiske, så lenge straumane ikkje endrar seg raskt.
Tennessee Rose
«Tennessee Rose» er ein song skriven av Karen Brooks og Hank DeVito, og spelt inn av den USA-amerikanske countryartisten Emmylou Harris. Han kom ut i januar 1982 som den andre singelen frå albumet Cimarron. Songen nådde niandeplassen på Billboard Hot Country Singles & Tracks-lista.
Amherst College
Amherst College er eit amerikansk universitet i Amherst i staten Massachusetts. Det vart grunnlagt i 1821 og er eit av dei leiande lærestadane i delstaten. Det har USD 34 916 i skulepengar årleg (2006), meir enn ved Harvard University, og høgaste gradsnivå er bachelor.
Fagkrinsen omfattar humaniora, språk, samfunnsvitskap, klassisk naturvitskap og jus.
Amherst er rekna som eit av dei beste universiteta i USA, og vart i 2011 rangert som nummer to blant Liberal Arts Colleges av US News og som nummer tre blant alle amerikanske universitet i 2010 av Forbes, føre mellom andre Harvard, Yale, Stanford og MIT.
Hale-Bopp
Kometen Hale–Bopp (tidlegare kjend som C/1995 O1) vart observert i 1995 og rekna som den sterkast lysande kometen på fleire tiår. I heile 18 månadar kunne me sjå kometen frå Jorda, meir enn dobbelt så lenge som førre rekordhalder, Den store kometen av 1811.
Hale-Bopp vart oppdaga 23 Juli 1995, eit godt stykke frå Sola, og reiste forventningar om ei betydelig opplysing av Jorda. Sjølv om det er veldig vanskeleg å spå i kvar stor grad den kjem til å spreie lys, så møtte Hale-Bopp dei fleste spådomane i det den passerte aphel 1 April 1997. Kometen vart kalla den Store Komet av 1997.
Oppdaging
Kometen vart først oppdaga i 1995 av to sjølvstendige observatørar, Alan Hale og Thomas Bopp, begge i USA.
Hale hadde brukt hundrevis av timar i søk etter kometar utan hell, og følgde med på kjende kometar frå oppkjørselen sin i New Mexico då han plutseleg kom over Hale-Bopp rett etter midnatt. Kometen hadde ein tilsynelatande storleiksklasse på 10.5 og låg nære kulehopet M70 i konstellasjonen av Skytten. Hale oppdaga først at det ikkje var nokon fjerne objekt nær M70, og konsulterte umiddelbart ein katalog med kjende kometar, der han fann ut at det ikkje var nokon kjende i dette området. I det same han oppdaga at objektet bevega seg i forhold til stjernene i bakgrunnen, sendte han ein epost til Central Bureau for Astronomical Telegrams, der dei klarlegg astronomiske oppdagingar.